FortiVacation – un nou concept turistic în județul Sibiu: Dormi în Casa Clopotarului și te relaxezi în fostul turn al slăninii
Fundația Biserici Fortificate a renovat în ultimii aproape trei ani Turnul Porții și Casa Clopotarului din cadrul Bisericii Fortificate Curciu, transformându-le într-un apartament inedit dotat cu tot ce are nevoie o familie modernă în vacanță, anunță Turnul Sfatului.
Turiștii care se vor caza aici se bucură de ce are mai bun satul Curciu, de la istorie, cultură și povești locale, până la mâncare sănătoasă și aer curat. Proiectul este unul pilot, scopul fiind ca el să fie replicat și în alte biserici fortificate din județ.
Biserica Evanghelică a înființat Fundația Bisericilor Fortificate. Finanțată în special din donații și fonduri externe, fundația a dezvoltat în ultimii trei ani un proiect inedit: restaurarea unor anexe ale Bisericii din Curciu și transformarea lor într-un loc de cazare modern.
"Provocarea a fost să aducem în proiect profesioniști din domeniul arhitecturii, restaurării și turismului de calitate", a explicat pentru Turnul Sfatului Ruth Istvan, reprezentant al Fundației.
"Prin acest proiect Biserica Evanghelică a vrut să dea un exemplu, să gândească un spațiu primitor pentru oaspeți care să vină și să descopere tradiția. Noutatea acestui apartament constă în dotările moderne care îl fac să fie clasificat de Ministerul Turismului la trei stele, cu tot confortul necesar unei familii", spune Cristi Cismaru, expert în eco-turism.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank